സുരേഷ് ഗോപി പണി തുടങ്ങി സംസ്ഥാനം മുഴുവന് നാടന് തെങ്ങിന് തൈകള് നടും തിരുവനന്തപുരം: സംസ്ഥാനം മുഴുവന് നാടന് തെങ്ങിന് തൈകള് നട്ടുവളര്ത്താനുള്ള സുരേഷ് ഗോപി എംപിയുടെ യഞ്ജത്തിന് തുടക്കം. രണ്ടു കോടിയിലേറെ തെങ്ങിന് തൈകളാണ് നടുന്നതെന്ന് കേന്ദ്ര നാളികേര വികസന ബോര്ഡ് അംഗം കൂടിയായ സുരേഷ് ഗോപി കോഴിക്കോട്ട് പറഞ്ഞു. സ്മൃതി കേരം പദ്ധതിയുടെ ജില്ലാതല ഉദ്ഘാടനം നിര്വഹിക്കുകയായിരുന്നു അദ്ദേഹം.കേരളത്തിന് തണ്ടെല്ലുറപ്പുള്ള നല്ല നെടുംതെങ്ങ്, ഒരു കൊടുങ്കാറ്റിനും വീഴ്ത്താന് കഴിയാത്ത ഒരു സമ്ബദ് ഘടന കേരളത്തിന് സമ്മാനിക്കുന്നതായിരിക്കും ഇതിന്റെ ഫലപ്രാപ്തി. മഹാന്മാരുടെ പേരിലാണ് തൈകള് നടുന്നത്. ആദ്യത്തെ കേരവൃക്ഷം നട്ടത് വികെഎന്നിന്റെ വീട്ടിലാണ്. അദ്ദേഹത്തിന്റെ നാമത്തില് അദ്ദേഹം പറഞ്ഞു. നേരത്തെ, പ്രധാനമന്ത്രി നരേന്ദ്രമോദിയുടെ 71ാം ജന്മദിനത്തില് പാലക്കാട് നഗരസഭയിലെ കൗണ്സിലര്മാര്ക്കും ഉദ്യോഗസ്ഥര്ക്കുമായി 71 തെങ്ങിന് തൈകള് സുരേഷ് ഗോപി വിതരണം ചെയ്തിരുന്നു. ഈയിടെയാണ് അദ്ദേഹം നാളികേര ബോര്ഡിലേക്ക് എതിരില്ലാതെ തെരഞ്ഞെടുക്കപ്പെട്ടത്. കേരം സംരക്ഷിക്കാന് കേരളത്തില്നിന്ന് ഒരു തെങ്ങുറപ്പ്! ഇന്ത്യയുടെ കോക്കണറ്റ് ഡവലപ്മെന്റ് ബോര്ഡിലേക്ക് ഐകകണ്ഠേന രാജ്യസഭയില് നിന്ന് തിരഞ്ഞെടുക്കപെട്ട വിവരം സസന്തോഷം നിങ്ങളെല്ലാവരെയും അറിയിച്ചുകൊള്ളുന്നു. എന്നെ വിശ്വസിച്ച് ഏല്പിച്ച ഈ പുതിയ കര്ത്തവ്യം ഏറ്റവും ഭംഗിയായി നിര്വഹിക്കാന് ഞാന് യോഗ്യമായ പരിശ്രമം നടത്തും. എന്നാണ് ഇതേക്കുറിച്ച് സുരേഷ് ഗോപി ഫേസ്ബുക്കില് കുറിച്ചത്.